Kløvsteinbakken

Kløvsteinbakken er et skihoppanlegg eid av Meldal IL i Meldal i Trøndelag. Det består av fem hoppbakker med størrelse K105 (HS117), K40, K25, K15 og K7. Storbakken har blant annet hatt norgesmesterskap og renn i verdenscupen, europacupen og norgescupen. Bakkerekorden er 120,5 meter, satt av Jan Christian Bjørn under lag-NM i kombinert 21. mars 2009.

Historie 
Kløvsteinbakken ble bygd i 1946–47. I det første offisielle rennet 7. februar 1948 hoppet Torbjørn Falkanger lengst med 70,5 meter. Senere er bakken blitt utbygd og modernisert flere ganger, siste gang i 1997, da den fikk profil tilpasset V-stilen. Småbakkene ble bygd i 1988. Bjørn Wirkola var førstemann over 100 meter i Kløvsteinbakken, da han slo til med 104 meter 1. februar 1970.

Bakkerekorder 
Det er satt to verdensrekorder for kvinner i Kløvsteinbakken. Anita Wold hoppet 73 meter 22. mars 1973 og 82,5 meter 3. februar 1974.

Viktige renn 
Kløvsteinbakken har hatt NM for senior/elite (stor bakke) åtte ganger, i 1970, 1974, 1980, 1984, 1990, 1996, 1998 og 2000. I tillegg ble bakken brukt under NM for lag og hopprennet i NM i kombinert i 1998, samt hopprennet i lag-NM i kombinert i 2009. Det har vært junior-NM (stor bakke) fire ganger, i 1991, 1992, 1999 og 2008. 18. mars 1988 ble det arrangert verdenscuprenn i bakken. I årene 1982 til 1992 var det europacuprenn nesten hvert år, dette som en del av «Trøndersk hopphelg» hvor det ble hoppet i Steinfjellbakken i Sprova på fredag, i Bjørkbakken i Stjørdal på lørdag og avsluttet med hopping i Kløvsteinbakken på søndag. Konseptet «Trøndersk hopphelg» med hopping i de samme bakken i løpet av en helg ble tatt opp igjen som Norgescup i 2010-årene.

Verdenscupen

NM

Referanser

Eksterne lenker 
 
 Orklahopp: Kløvsteinbakkens historie 
 opPslaget.no: Kløvsteinbakken - Meldal Idrettslag 
 Skisprungschanzen-Archiv: Kløvsteinbakken
 Idrettsanlegg.no: Kløvsteinbakken K105, K40, K20, K15, K7

Hoppbakker i Norge
Skianlegg i Trøndelag
Byggverk i Orkland
Sport i Orkland